Elysée
Elysée (kodanikunimega Irié Bi Séhi Elysée; sündinud 13. septembril 1989 Abidjanis) on Elevandiluuranniku jalgpallur, kaitsev poolkaitsja. Ta alustas klubikarjääri kodumaal ES Bingerville'is. 2010. aastal liitus ta Venemaa esiliiga klubi Saranski Mordoviaga. Aastast 2012 mängib ta Eesti Meistriliiga klubis JK Narva Trans. 2009. aastal pidas ta ühe mängu Elevandiluuranniku jalgpallikoondises.